एंकर - घाटमपुर कोतवाली क्षेत्र के बरनाव गांव में एक परिवार में उस वक्त कोहराम मच गया,जब पत्नी द्वारा पति को शराब पीने के लिए रुपए नही दिए जाने पर गुस्साए पति ने घर के अंदर कमरे में फांसी लगाकर आत्महत्या कर ली। वही कमरे में युवक का शव फंदे से लटकता देख परिजनों ने इस घटना की सूचना पुलिस को दी।मौके पर पहुंची पुलिस ने फोरेंसिक टीम को बुलाकर जांच पड़ताल करने के दौरान मृतक के शव को पोस्टमार्टम के लिए भेज दिया है। 
 घाटमपुर थाना क्षेत्र के बरनाव गांव के रहने वाले भगवान सिंह मजदूरी करके अपने परिवार का भरण पोषण करता था। पत्नी राधा ने बताया कि उसका पति भगवान सिंह उससे शराब पीने के लिए रुपए मांग रहा था। जब उसने रुपए देने से मना किया, तो दोनो के बीच हुई कहासुनी के दौरान विवाद हो गया।जिस दौरान गुस्साए पति ने अपने कमरे में जाकर फांसी लगाकर आत्महत्या कर ली।वही कुछ समय के बाद जब पत्नी कमरे में पहुंची, तो कमरे में पति का शव लटकता देख उसके पैरो तले जमीन खिसक गई। वही मृतक की पत्नी ने इस घटना की सूचना पुलिस को दी। जहां मौके पर पहुंची पुलिस ने फोरेंसिक टीम को बुलाकर घटनास्थल पर जांच पड़ताल कराने के दौरान मृतक के शव को पोस्टमार्टम के लिए भेजा है।मामले में घाटमपुर इंस्पेक्टर प्रदीप कुमार सिंह ने बताया कि युवक के शव को पोस्टमार्टम के लिए भेजा गया है। तहरीर के आधार पर आगे की कार्रवाई की जायेगी।