 दुधवा टाइगर रिजर्व में गर्मी का कहर,वन्य जीव परेशान
लखीमपुर खीरी
तराई की तलहटी कहेजाने वाला खीरी जिला इनदिनों ज्वालामुखी की मार झेल रहा हैं,जिले में तेज धूप और लू अपना कहर बरपाती नजर आ रही है और पारा लगातार बढ़ता जा रहा है जिसके चलते इंसान तो इंसान बेजुबान जानवर भी बदहाली कि कगार पर नजर आ रहे हैं चिलचिलाती तेज धूप और गर्मी के कारण जंगल के बेजुबान जानवर गर्मी से राहत पाने के लिए इधर उधर भटकते नजर आ रहे हैं । बता दे गर्मी का कहर वन्यजीवों पर भी साफ दिखाई देने लगा है और तेज धूप के चलते दुधवा टाइगर रिजर्व के भी नदी नाले पूरी तरह से सूखने की कगार पर है जहां दुधवा की लाइफ लाइन कहीं जाने वाली सुहेली नदी अपना अस्तित्व खो चुकी है तो वही दुधवा का नकौआ नदी भी अपना अस्तित्व खोती नज़र आ रही है । जिसके कारण वन्यजीवों के लिए पानी की समस्या बढ़ती जा रही है और वन्यजीव पानी की तलाश में भटकते नजर आ रहे हैं, जिसके कारण वन्य जीवों के लिए शिकारी का खतरा भी लगातार बढ़ रहा है ।वही पार्क प्रशासन की ओर से दुधवा में वाॅटरहाल भी बनाए गए हैं जहां लगातार ट्यूबवेल और टैंकर की मदद से पानी की पूर्ति की जा रही है ।वहीं अगर हम प्राकृतिक वाॅटरहोल की बात करें जिनकी संख्या भी बहुतायत है जहां पहले वन्य जीव इस भीषण गर्मी में मस्ती करते हुए दिखाई देते थे और अभी भी वह अधिकतर पानी में मस्ती करते हुए दिखाई दे रहे हैं जिनकी वीडियो भी सोशल मीडिया पर वायरल हो रही है ।लेकिन चिल्लाती धूप और गर्मी की वजह से अब वन्य जीव परेशान हैं ।
हालांकि दुधवा टाइगर रिजर्व की फील्ड डायरेक्टर ललित कुमार वर्मा की माने तो दुधवा के सभी वॉटरहोल में लगातार पानी भरा जा रहा है  ।