लखीमपुर खीरी । कोतवाली सदर के अंतर्गत 2 दिन पूर्व भाजपा नेता सूर्य प्रकाश मिश्रा से पुलिस के द्वारा मेला मैदान रोड पर मारपीट करने का आरोप लगाया गया था। जिसके बाद आक्रोशित भाजपा कार्यकर्ताओं ने कोतवाली पहुंचकर रात में कोतवाली का घेराव  किया था यह ड्रामा काफी देर चला था । जिस पर पुलिस अधिकारियों ने सभी पुलिसकर्मियों को लाइन हाजिर कर दिया था । लेकिन इससे संतुष्ट न होते हुए भाजपा जिला अध्यक्ष सुनील सिंह व विधायक लोकेंद्र प्रताप सिंह एसपी ऑफिस पहुंचे ।  जहां उन्होंने आरोपित पुलिस कर्मियों को निलंबित करने के साथ-साथ एफआईआर दर्ज करने की मांग की इस मौके पर काफी भाजपा कार्यकर्ता मौजूद रहे।