 वैसे तो सावन में सभी  शिवालयों में शिव भक्तों की भीड़ देखने को मिलती है , वही हम आपको आज एक ऐसा शिवालय दिखायेंगे जो औरैया जनपद में यमुना नदी के किनारे स्थिति देवकली मन्दिर के नाम से जाना जाता है। जहाँ पर सम्पूर्ण उत्तर प्रदेश सहित अन्य प्रदेशों से शिव भक्त पूजन अर्चन, रुद्राभिषेक, जलाभिषेक, के साथ ही काँवर चढ़ाने के लिये आते है। मान्यता है कि जो भी भक्त देवकली मन्दिर आकर भक्ति भाव से पूजन-अर्चन कर भगवान भोलेनाथ से मनोकामना करता है वह मनोकामना भगवान भोलेनाथ उस भक्त की अवश्य ही पूरी करते है। इतना ही नही इस मंदिर के कुछ अनसुलझे रहस्य भी है 

वैसे तो सावन में सभी शिवालयों पर शिवभक्तों की भीड़ देखने को मिलती है। आज सावन मास के प्रथम दिवस के साथ ही प्रथम सोमवार होने से शिवालयों में शिवभक्तों की भारी भीड़ देखी जा रही है। तो वही औरैया के देवकली मन्दिर का नजारा ही कुछ अलग दिखाई दिया। औरैया के यमुना नदी किनारे स्थिति देवकली मन्दिर पर शिव भक्तों की भारी भीड़ देर रात्रि से ही जुटनी शुरू हो गई थी। आज सुबह 4 बजे से पहिले ही मंदिर के बाहर शिवभक्तों की लंबी कतार देखने को मिली। जैसे ही सुबह मन्दिर के कपाट खुले मन्दिर बम-बम भोले, हर-हर महादेव के जयकारों से गूंज उठा।


