कानपुर के घाटमपुर तहसील में बीते चौबीस घंटे में अलग अलग स्थानों  पर सात लोगों की मौत हो गई। सूचना पर पहुंची पुलिस ने सभी के शवो को पोस्टमार्टम के लिए भेजा है। जब कि दो मृतकों की शिनाख्त नहीं हो पाई है। वही पुलिस आसपास थानों में फोटो भेजकर मृतकों की शिनाख्त करने के प्रयास में जुटी हुई है। वही सभी की हीट स्ट्रोक से मौत होने की अशंका जताई जा रही है। रविवार को यहां पर पारा 48 डिग्री सेल्सियस पहुंचा था।घाटमपुर सर्किल क्षेत्र में सजेती में प्रिन्स ढाबे के सामने एक कबाड़ की दुकान के बाहर एक बुजुर्ग का शव पड़ा मिला। जहां पुलिस ने शव को पोस्टमार्टम के लिए भेजा है। वही पुलिस आसपास के थाने में फोटो भेजकर मृतक की शिनाख्त कराने की प्रयास कर रही है। वही रविवार सुबह घाटमपुर नगर स्थित ओवरब्रिज पर एक व्यक्ति का शव पड़ा मिला। पुलिस ने फोरेंसिक टीम बुलाकर घटना की जांच पड़ताल कराने के साथ शव को पोस्टमार्टम के लिए भेजा है। पुलिस शिनाख्त कराने का प्रयास कर रही है। वही देर शाम बीरपुर गांव के पास एक युवक का शव पड़ा मिला।जहां पुलिस ने युवक की शिनाख्त जसपुरा गांव के रहने वाले राजकुमार के रूप में की, जोकि  ट्रक चालक था। वह अपने साथी के साथ ट्रक से आया था और यहां पर उतर गया। वही परिजनो ने हीट स्ट्रोक से मौत होने की अशंका जताई है। वही भदरस गांव के रहने वाले श्यामू वाजपेई खेत में मवेशी चराने गए थे। तभी वह अचानक गश खाकर गिर गए। जिससे उनकी मौत हो गई। पुलिस ने शव को पोस्टमार्टम के लिए भेजा हैं। वही साढ़ थाना क्षेत्र के लालपुर गांव के रहने वाले देवी सेवक गोस्वामी को लू लगने के बाद परिजन भीतरगांव सीएचसी ला रहे थे, लेकिन अस्पताल पहुंचने से पहले रास्ते में उनकी मौत हो गई। 