गांव मेहुआ हसनगंज के समीप तेज रफ्तार बोलेरो पिकअप ने बैलगाड़ी में टक्कर मार दी।हादसे में बैल की मौत हो गई। जबकि किसान घायल हो गया। रजपुरा थाना क्षेत्र के गांव मेहुआ हसनगंज निवासी सुल्तान सिंह बैलगाड़ी से घास लेकर अपने घर जा रहा था। जैसे ही वह गवां बबराला मार्ग गांव मेहुआ हसनगंज के समीप पहुंचा तो पीछे से आ रही तेज रफ्तार बोलेरो पिकअप ने बैलगाड़ी में टक्कर मार दी। इस हादसे में बैल की मौके पर ही मौत हो गई। जबकि सुल्तान सिंह गंभीर रूप से घायल हो गया। हादसे के बाद चालक बोलेरो पिकअप को लेकर मोके से फरार हो गया। राहगीरों ने घायल सुल्तान सिंह को सामुदायिक स्वास्थ्य केंद्र रजपुरा में भर्ती कराया। प्राथमिक इलाज के बाद उसे हायर सेंटर के लिए रेफर कर दिया गया।