कानपुर देहात के शिवली कोतवाली पुलिस ने अवैध तमंचा व सिम के साथ दो अभियुक्तों को गिरफ्तार कर जेल भेज दिया है। आरोपी युवक फोन पर वीडियो काल कर अश्लील वीडियो बनाकर ब्लैकमेल करने वाले गिरोह में शामिल हैं। अभियुक्त फर्जी नाम की सिम निकलवाकर नए नंबरों पर वीडियो काल कर वीडियो बनाकर  ब्लैकमेल करते थे। इस तरह से कई लोगों को अपना शिकार बना चुके हैं। शिवली पुलिस ने गैंग के दो अभियुक्तों को गिरफ्तार कर जेल भेज दिया है। वहीं अन्य साथियों की तलाश के लिए जांच कर रही है।

आपको बता दें लगातार अज्ञात गैंगों में शामिल युवक फर्जी नाम से सिम निकलवाकर नए नंबरों पर वीडियो काल कर लोगों के वीडियो बनाकर ब्लैकमेल करने काम कर रहे हैं और उनसे मोटी रकम की धन उगाही भी कर रहे हैं। इन मामलों की लगातार शिकायत साइबर क्राइस से लेकर थानों व आनलाइन दर्ज भी की जा रही है। इसी कड़ी में आज शिवली पुलिस ने एक ऐसे गैंग में शामिल दो अभियुक्तों को अवैध तमंचा व फर्जी नाम से निकली सिमों व मोबाइल के साथ गिरफ्तार कर लिया है। जिनसे पूछताछ के बाद जेल भेजा है। गिरफ्तार अभियुक्त परशुराम पुत्र किशन निवासी भौसाना थाना चौबेपुर व हरिकिशन पुत्र हीरालाल निवासी रामनगर थाना शिवराजपुर का है। 