


बहराइच जिले के सुजौली थाना क्षेत्र स्थित चौधरी चरण सिंह गिरजा घाघरा बैराज स्थित घाघरा नदी में बुधवार को लखीमपुर जिले के पढुवा थानाक्षेत्र के ढकेरवा बाजार निवासी अभिषेक अवस्थी (23) ने अपनी 21 वर्षीय प्रेमिका के साथ छलंगा लगा दी। प्रत्यक्षदर्शियों ने बताया कि युगल बैराज पर काफी देर टहलता रहा। इसके बाद उन्होंने नदी में छलांग लगा दी।

पुलिस ने गोताखोरों की मदद से युवक के शव को नदी से बरामद कर पोस्टमार्टम के लिए भेज दिया। वहीं युवती की तलाश जारी है। सूचना पाकर प्रेमी युगल के बदहवास परिजन भी घटनास्थल पर पहुंच गए। युवक के परिजनों ने पुलिस को बताया कि वह परचून की दुकान से अपना भरण पोषण करता था। मौत से पिता सरोज का रो रोकर बुरा हाल है। सुजौली थानाध्यक्ष सौरभ सिंह का कहना है कि युवक के शव को बरामद कर लिया गया है वहीं युवती का शव नदी से बरामद करने के प्रयास किए जा रहे है।