 सिद्धार्थनगर जिले के बीएसए ऑफिस मे 2015 बैच मे हुई 12460 अध्यापक  भर्ती मे चयनित अभ्यर्थीयों के स्कूल आबंटन मे फर्जी अभिलेखों के सहारे नियुक्ति पाने पहुँचे एक जालसाज युवक को बीएसए ऑफिस के कर्मचारियों ने पकड़ लिया. और पुलिस के हवाले कर विधिक कार्यवाही के लिए तहरीर दी है. पकड़ा गया युवक वाराणसी के राजवारी गाँव का रहने वाला है. इसका नाम आफाक अहमद है. यह आज सिद्धार्थनगर जिले के बीएसए ऑफिस मे चल रहे स्कूल आबंटन मे बीएसए एवं पटल सहायक के जाली हस्ताक्षर वाला नियुक्ति पत्र लेकर पहुंचा और सारे अभिलेखों को पटल सहायक को देकर स्कूल आबंटित करने की मांग की. पटल सहायक को नियुक्ति पत्र मे बीएसए के साइन फर्जी लगने पर उसने बीएसए देवेन्द्र कुमार पाण्डेय के जानकारी दी. अपने फर्जी साइन देखकर  बीएसए ने तत्काल पुलिस बुलाकर इस युवक को पुलिस के हवाले कर दिया. साथ ही प्रार्थना पत्र देकर विधिक कार्यवाही की मांग की है