
अमरोहा जनपद के हसनपुर तहसील क्षेत्र के गंगेश्वरी ब्लॉक में गर्मी की छुट्टियां खत्म होने के बाद स्कूल आज से खुल गए हैं।करीब डेढ़ महीने बाद स्कूलों की रौनक लौट आई है।डेढ़ महीने बाद फिर स्कूल आकर बच्चे अपने दोस्तों से मिलने के लिए उत्सुक दिखे। वहीं बच्चों को स्कूल छोड़ने आए पेरेंट्स भी खुश नजर आए।

बता दें कि शुक्रवार को ग्रीष्मावकाश के छुट्टी के बाद बच्चे जब विद्यालय के गेट पर पहुंच रहे थे तो विद्यालय के अध्यापकों के हाथों में छड़ी नहीं बल्कि थाल में फूल थे। ग्रीष्मकालीन अवकाश के उपरांत नन्हे मुन्ने बच्चे जब विद्यालय पहुंचे । तो प्राथमिक विद्यालय पतेई खादर के प्रधानाध्यापक एवं जिला अध्यक्ष प्राथमिक शिक्षक संघ यशपाल सिंह एवं जिला उपाध्यक्ष गौरव नागर समस्त स्टाफ के द्वारा तिलक लगाकर व पुष्प वर्षाकर उनका स्वागत किया। कार्यक्रम में विजेंद्र सिंह,गौरव नागर,ऋषभ चौधरी, राजीव कुमार शिक्षक गण उपस्थित रहे।