कस्बा गुन्नौर के मोहल्ला मुंडा में जनरेटर के नीचे दबने से 10 वर्षीय बालक घायल हो गया। गुन्नौर कोतवाली क्षेत्र के कस्बा गुन्नौर के मोहल्ला मुंडा में रतन सिंह के पड़ोसी पुनीत कुमार के मकान का निर्माण चल रहा है। निर्माण कार्य के लिए जनरेटर भी लगा हुआ है। रतन सिंह का बेटा शिव कुमार बच्चों के साथ खेल रहा था। तभी वह जनरेटर के पास पहुंच गया। इस समय अचानक जनरेटर शिव कुमार के ऊपर गिर गया। जिससे वह गंभीर रूप से घायल हो गया। परिजनों ने घायल बच्चे को सामुदायिक स्वास्थ्य केंद्र गुन्नौर में भर्ती कराया। हालत गंभीर होने पर उसे हायर सेंटर के लिए रेफर कर दिया गया।