सरसावा- एसएसपी के निर्देशन में नशीले पदार्थों की तस्करी की रोकथाम व अपराधियों की गिरफ्तारी के लिए चलाए जा रहे अभियान के तहत मंगलवार को सरसावा पुलिस ने अहम कामयाबी प्राप्त की है। पुलिस ने मुखबिर की सूचना के आधार पर एक शातिर नशा तस्कर को गिरफ्तार किया है। थाना प्रभारी सत्येंद्र कुमार राय ने बताया कि नकुड रोड ग्राम अगवानहेड़ा के पास से एक नशा तस्कर को गिरफ्तार किया है। पूछताछ में आरोपी ने अपना नाम आवेश पुत्र दिलशाद निवासी ग्राम तिगरी थाना नकुड़ बताया है। आरोपी की तलाशी लेने पर उसके कब्जे से 10.40 ग्राम अवैध स्मैक व एक मोटरसाइकिल बरामद की गई है। आरोपी के खिलाफ एनडीपीएस एक्ट की धारा के तहत कार्रवाई कर न्यायालय के समक्ष पेश किया है।