धौलाना में 10 वे अंतरराष्ट्रीय योग दिवस के अवसर पर राणा शिक्षा शिविर इंटर कॉलेज धौलाना में आयोजित अंतरराष्ट्रीय योग दिवस धूमधाम से मनाया गया।योग दिवस के अवसर पर योग गुरुओं द्वारा लोगों को योगासनों व प्राणायाम का अभ्यास कराया गया।भाजपा नेता ब्लॉक प्रमुख निशान सिसोदिया व धौलाना खंड विकास अधिकारी अभिमन्यु सेठ ने कार्यक्रम में मुख्य अतिथि के रूप में शिरकत की।कार्यक्रम का शुभारंभ मां सरस्वती की वन्दना और दीप प्रज्वलित के साथ हुआ।इस दौरान कॉलेज के प्रधानाचार्य व मुख्य अतिथियों ने योग कार्यक्रम में शानदार योग प्रस्तुति करने वाले छात्र-छात्राओं को मेडल देकर सम्मानित किया।इस दौरान कालेज के प्रधानाचार्य एम एच सिद्दीकी ने कहा योग जीवन का आधार है सभी छात्र-छात्राओं को प्रतिदिन सुबह के समय 30 मिनट योग करना चाहिए।जिससे शरीर को निरोग बनाया जा सकता है।