 यूपी के फतेहपुर जिले के एआरटीओ ऑफिस में आज डीएम सी. इंदुमती द्वारा अचानक छापेमारी की गई, जिससे पूरे विभाग में हड़कंप मच गया। पिछले काफी समय से ऑफिस में दलालों और बाहरी व्यक्तियों के काम करने की शिकायतें मिल रही थीं, छापे के दौरान एआरटीओ ऑफिस के बाहर बैठे दलाल अपनी दुकानें बंद करके फरार हो गए। डीएम ने एआरटीओ और पीटीओ को लगातार मिल रही शिकायतों पर कड़ी फटकार लगाई। उन्होंने दफ्तर में फैले भ्रष्टाचार और अव्यवस्थाओं को जल्द से जल्द दूर करने के सख्त आदेश दिए, इस छापेमारी के दौरान लगभग दो दर्जन से अधिक मोटरसाइकिलें और एक दर्जन संदिग्धों को हिरासत में लिया गया है।