भारतीय किसान यूनियन टिकैत गुट की महापंचायत पावर हाउस हथगाम में हुई। जिसमें सिठौरा पावर हाउस के पट्टी शाह फीडर की बिजली बहाल करने व लो वोल्टेज की समस्या से दूर करने की मांग की। एक्सईएन आरके मिश्रा, पुलिस उपाधीक्षक थरियांव अरुण कुमार राय, एसडीओ वीर बहादुर सिंह, थानाध्यक्ष वृंदावन राय मौके पर पहुंचे। सिठौरा पावर हाउस में दस एमवीए का ट्रांसफार्मर जल जाने से यह संकट पैदा हुआ है। बिजली विभाग ने पांच एमवीए का ट्रांसफर तो लगवा दिया है लेकिन लो वोल्टेज के साथ-साथ बिजली भी बहुत कम मिल रही है जिससे आक्रोशित होकर किसान नेता तीन दिन से धरने पर बैठे थे। महा पंचायत में पूरी जिला कमेटी मौजूद रही और बिजली विभाग के अधिकारियों को जमकर ललकारा। महापंचायत का संयोजन जिला उपाध्यक्ष विनोद सिंह उर्फ पप्पू सिंह अखरी ने किया। एक्सईएन के आश्वासन पर पंचायत समाप्त कर दी गई और ऐलान किया गया कि अगर समस्या का निस्तारण नहीं होता तो 21 जुलाई को जनपद के एक दर्जन मुख्य मार्गा को जाम कर दिया जाएगा।