

पुलिस ने दिखाई सक्रियता बंद कराया खनन,खनन अधिकारी ने नही उठाया

सीतापुर(रामकोट)जनपद में चारो तरफ अवैध खनन की भरमार है,रात होते ही खनन करने वाले सक्रिय हो जाते है, खनन अधिकारी के रहमो करम से खनन माफिया फलफूल रहे है।
     बताते चले कि थाना रामकोट क्षेत्र के ग्राम रामकोट के पूरब उत्तर मधवापुर रोड के पास मंगलवार की रात खनन माफियाओं ने गाटा संख्या 702 में अवैध खनन कर डाला, अवैध खनन दीपांशु सिंह निवासी गणेशखेरा ने खनन माफियाओं के साथ मिलकर कराया, व मिट्टी को रामकोट भऊवापुर में स्थिति ओपीजी भट्टे पर बेच दी गयी,व पड़ोस में स्थिति गाटा संख्या 703 में खड़ी गन्ने की फसल को रौंद कर भारी नुकसान कर दिया, जब पड़ोस खेत मालिक को जानकारी हुई तो उसने खनन अधिकारी को लगातार फ़ोन किया नही फ़ोन नही उठाया गया जबकि उक्त मामले की भनक होने के कारण  पहले ही खनन अधिकारी को एक प्रार्थना पत्र दिया था, उसके बाद भी खनन अधिकारी खनन रोकने में नाकाम रही। लेकिन जब खनन अधिकारी का फ़ोन नही उठा तो पीड़ित ने थानाध्यक्ष रामकोट को फ़ोन के माध्यम से पूरे मामले से अवगत कराया, रामकोट थानाध्यक्ष ने तत्काल प्रभाव से फोर्स भेज कर  खनन को बंद कराया।