डीएम एसपी ने नगर में घूम घूमकर लिया सुरक्षा व्यवस्था का जायजा


कालपी (जालौन) नगर तथा क्षेत्र में ईद उल अजहा का त्योहार आस्था और विश्वास के साथ मनाया गया। इस दौरान लोगों ने नमाज अता कर देश की तरक्की और अमन के लिए दुआएं मांगीं। 


इस्लामिक मान्यताओं के अनुसार बकरीद कुर्बानी का त्योहार है जिसकी शुरूआत इस्लाम के पैगम्बर हजरत इब्राहिम ने की थी। कहानी है कि अल्लाह ने उनकी परीक्षा लेने के लिए आदेश दिया था कि वह उनके लिए अपनी प्रिय चीज कुर्बान करे। बिदित हो कि 80 वर्ष की उम्र में हजरत इब्राहिम को पुत्र प्राप्त हुआ था जिसे वह सबसे ज्यादा चाहते थे और उन्होने उसे ही कुर्बान कर दिया था हालाकि अल्लाह ने खुश होकर पुत्र की जगह बकरे की कुर्बानी स्वीकार की थी और तभी से यह परम्परा चली आ रही है और इसी के चलते सोमवार को नगर व क्षेत्र में बकरीद का त्योहार आस्था और विश्वास के साथ मनाया गया। इस दौरान नगर स्थिति खानकाह मस्जिद के अलावा शाही ईदगाह और अन्य मस्जिदों में सामूहिक नमाज अता की गई और इसके बाद कुर्बानी का सिलसिला शुरू हुआ जो देरशाम तक जारी रहा। 

