
अमरोहा जनपद के हसनपुर कोतवाली क्षेत्र में हसनपुर संभल मार्ग पर अज्ञात वाहन की चपेट में आकर युवक की दर्दनाक मौत हो गई। युवक की मौत से परिजनों में कोहराम मच गया। युवक की मौत के बाद कोतवाली के बाहर काफी भीड़ जमा हो गई। पुलिस ने शव कब्जे में लेकर पोस्टमार्टम को भेजा है।

बता दें कि बुधवार की सुबह गजरौला थाना क्षेत्र के गांव शीशोवाली निवासी पच्चीस वर्षीय रूपचंद पुत्र डोरी सिंह क्षेत्र के गांव बाईखेड़ा निवासी अपनी बुआ कौशल्या के घर से काला खेड़ा के नजदीक स्थित आम के बाग में मजदूरी करने के लिए जा रहा था। इस दौरान हसनपुर-संभल मार्ग पर काला खेड़ा पुल के नजदीक अज्ञात वाहन ने उसको जोरदार टक्कर मार दी। जिसके चलते रूपचंद गंभीर रूप से घायल हो गया। आनन फानन चिकित्सकों को दिखाया गया। जहां चिकित्सकों ने युवक को मृत घोषित कर दिया। वहीं,मौत की सूचना मिलते ही परिवार के लोगों में कोहराम मच गया। रोते-बिलखते परिजन भी मौके पर पहुंच गए। उधर,पुलिस ने पंचनामा भरकर मृतक का शव कब्जे में लेकर पोस्टमार्टम के लिए भेज दिया और पुलिस अग्रिम कार्रवाई में जुटी हुई है। वहीं ग्रामीणों के मुताबिक रूपचंद चार भाई बहनों में सबसे बड़ा था। रूपचंद मजदूरी करके परिवार का पालन पोषण करता था। वहीं घर के मुखिया की मौत होने से परिवार के लोगों में कोहराम मचा हुआ है।मृतक की अभी शादी भी नहीं हुई थी। कोतवाल सनोज प्रताप सिंह ने बताया कि सूचना पर पुलिस मौके पर पहुंच गई थी। शव को कब्जे में लेकर पोस्टमार्टम को भेजा गया है। परिजनों द्वारा दी गई तहरीर के आधार पर मामले में कार्यवाही की जाएगी।

 





