

 देवरिया जनपद में तड़के सुबह  एक बड़ा सड़क हादसा हो गया जहाँ  एक ट्रक और रोडवेज बस की आमने-सामने  से जोरदार टक्‍कर हो गई है। हादसे में एक की मौत हो गई है। वहीं दर्जनों लोग  घायल हैं।  जनका  अस्‍पताल में इलाज चल रहा है। बस में कुल 15 लोग सवार बताए जा रहे।

मदनपुर थाना क्षेत्र के ग्राम बहसुआ के समीप रोडवेज बस व ट्रक की आमने-सामने टक्कर में एक की मौके पर मौत हो गई। वहीं दर्जनो लोग  घायल हो गए, जिन्हें आसपास के लोंगो ने इलाज के लिए महेन पीएचसी पहुंचाया। सूचना के बाद काफी बिलंब से पहुंची पुलिस मामले की जांच में जुटी है।


देवरिया डिपो की बस सुबह करीब 7:30 बजे दोहरीघाट के लिए जा रही थी। बस अभी बहसुआ गांव के समीप पहुची  थी कि सामने से आ रहे अनियंत्रित ट्रक ने सामने से तेज टक्कर मार दिया। जिसमें रुदपुर कोतवाली क्षेत्र के ग्राम बिरवा निवासी युवक बिट्टन की मौके पर ही मौत हो गई।


टक्कर की तेज आवाज सुन कर आसपास के लोग मौके पर पहुंच बचाव कार्य मे जुट गए। घायलों को बस से निकाल के अस्पताल भेजना शुरू कर दिया। चालक को किसी तरह ग्रामीणों ने बाहर निकाल कर इलाज के लिए भेजा। बस में कुल 15 लोग सवार बताए जा रहे।

दुर्घटना की गंभीरता का अंदाजा इसी बात से लगाया जा सकता है कि परिवहन निगम की बस का दाहिनी तरफ का पूरा हिस्सा उड़ गया था। अंदर की सभी सीट क्षतिग्रस्त हो गई हैं। घटना के करीब आधे घंटे बाद मौके पर दलबल के साथ पहुंचे प्रभारी निरीक्षक रामाज्ञा सिंह भी बचाव कार्य मे जुट गए।