अमरोहा.नौगावां सादात की राम गंगा पोषक नहर में डूबे युवक का कुछ पता नहीं चला। युवक की तलाश में जुटी एसडीआरएफ टीम युवक की तलाश में जुटी है। वहीं, चार दिन गुजरने के बाद परिजनों की आस भी अब टूटने लगी है। गौरतलब है कि शहर के मोहल्ला अफगानान निवासी शमसुल हसन का बेटा साहिल गुरुवार को दोस्तों के साथ नौगावां सादात क्षेत्र में सिकरिया पुल पर आया था। फोटोग्राफी के बाद सभी नहाने के लिए नहर में उतर गए थे। पानी का बहाव तेज होने के कारण साहिल गहराई की तरफ जाकर डूब गया था। डूबते वक्त एक साथी ने उसे बचाने की कोशिश भी की थी लेकिन कामयाबी नहीं मिली थी। साहिल के डूबने की घटना को नहर के दूसरे छोर पर खड़े युवक ने अपने मोबाइल में कैद कर लिया था। पूर्व सांसद दानिश अली की एक्स पर पोस्ट के बाद बीते दो दिन से एसडीआरएफ टीम नहर में डूबे साहिल को तलाश कर रही है लेकिन उसका कुछ पता नहीं चला है।