 पीएम श्री राजकीय कन्या इंटर कॉलेज करहल, मैनपुरी में गठित इको- क्लब के अंतर्गत होने वाली प्रतियोगिताओं के अंतिम दिवस में प्लास्टिक प्रदूषण विषय पर वाद- विवाद प्रतियोगिता, निबंध प्रतियोगिता, पोस्टर प्रतियोगिता तथा स्लोगन प्रतियोगिता का आयोजन किया गया। जिसमें विद्यालय की छात्राओं ने बढ़-चढ़कर  प्रतिभाग किया। इस अवसर पर प्लास्टिक का उपयोग न करने की शपथ भी छात्राओं तथा शिक्षक- शिक्षिकाओं द्वारा ली गई। 
       कार्यक्रम प्रभारी अनुराधा शर्मा ने बताया कि हमें सिंगल यूज प्लास्टिक का उपयोग नहीं करना चाहिए तथा पर्यावरण में प्लास्टिक प्रदूषण को कम करने में अपना महत्वपूर्ण योगदान देना चाहिए। इस अवसर पर विद्यालयकी प्रधानाचार्या मंजुशलता यादव, सुजाता बीरेश समेत आदि तमामं लोग मौजूद रहे।