बहराइच - जिला स्वास्थ्य समिति के शासी निकाय तथा जिला स्तरीय पोषण समिति व कुपोषण मुक्त गांवों की प्रगति की समीक्षा हेतु कलेक्ट्रेट सभागार में आयोजित बैठक मे सघन समीक्षा करते हुए पीपीआईयूसीडी डाटा में सुधार न होने तथा शल्य चिकित्सकों द्वारा मानक से कम सर्जरी करने पर कड़ी नाराज़गी जताते हुए जिलाधिकारी मोनिका रानी ने समस्त एमओआईसी व डीपीएम का माह जून का वेतन बाधित करने का निर्देश दिया। जबकि मानक से कम सर्जरी करने पर डीएम ने सभी सम्बन्धित शल्य चिकित्सकों की वार्षिक वेतनवृद्धि रोकने तथा सामुदायिक स्वास्थ्य केन्द्र जरवल में तैनात सीएचओ आकाश के निरन्तर अनुपस्थित रहने का कड़ा संज्ञान लेते हुए पदेन कर्तव्यों के प्रति लापरवाह सीएचओ को सेवा से हटाये जाने के निर्देश दिये।
बैठक के दौरान डीएम ने निर्देश दिया कि भरथापुर में बाढ़ से पूर्व पुष्टाहार का वितरण करा दिया जाय तथा वृहद स्वास्थ्य शिविर आयोजित कर ग्रामवासियों को स्वास्थ्य परीक्षण कर चिकित्सकीय सेवाएं उपलब्ध करा दी जाएं। डीएम ने जिला कार्यक्रम अधिकारी को सुझाव दिया कि अभिनव पहल के तहत जनपद के सामंुदायिक स्वास्थ्य केन्द्रों पर उपचार हेतु आने वाले मरीज़ों विशेषकर महिलाओं के साथ आने वाले बच्चों के लिए एक कक्ष को पालन घर के रूप में विकसित किया जाए ताकि सभी को जनकल्याणकारी सुविधाओं का लाभ मिल सके 