अमरोहा।नलकूप पर पानी पीते समय अचानक वृद्धा पीछे गिरकर दीवार से टकराने के बाद गंभीर घायल हो गई। परिजनों ने निजी चिकित्सक को दिखाया लेकिन मृत घोषित कर दिया गया। परिवार में कोहराम मच गया। सैदनगली थाना क्षेत्र के गांव निचला तरारा निवासी 58 वर्षीय अमरो देवी पत्नी छोटे खड़गवंशी अपने खेत पर काम कर रही थी। इस बीच प्यास लगने पर वह पास ही नलकूप पर पानी पीने चली गईं। यहां पानी पीते समय अमरो देवी पीछे की ओर गिरकर दीवार से जा टकराई। हादसे के बाद वह बेहोश होकर गिर पड़ी। मौके पर पहुंचे परिजनो ने उन्हें निजी चिकित्सक को दिखाया, जहां मृत घोषित कर दिया गया। परिजनों ने पुलिस को सूचना दिए बिना ही गमगीन माहौल में शव का अंतिम संस्कार कर दिया।