जालौन के रविवार दोपहर को आग का कहर देखने को मिला, यहां ग्राम सधारा में बने सोलर पावर प्लांट में भीषण गर्मी के कारण अचानक आग लग गई। देखते ही देखते आग जंगल में फैल गई और उसने विकराल रूप ले लिया। आग की लपटें बढ़ते देख आसपास के ग्रामीण दहशत में आ गए, जिन्होंने तत्काल दमकल कर्मियों को इस बारे में अवगत कराया। सूचना मिलते ही दमकल की चार गाड़ियां मौके पर पहुंची, जिन्होंने कड़ी मशक्कत करने के बाद जंगल में कई किलोमीटर तक फैली आग पर काबू पाया, तब कहीं जाकर ग्रामीणों ने राहत की सांस ली।
यह घटना आटा थाना क्षेत्र के ग्राम सधारा की है। यहां सोलर पावर प्लांट लगा है, इस पवार प्लांट में रविवार दोलहर को गर्मी के कारण अचानक आग लग गई। यह आज तेज हवा के कारण आस पास के जंगल में फैल गई और यह आग लगातार बढ़ती गई, जिसे देख पहले तो सोलर पावर प्लांट में मौजूद कर्मचारियों ने इसे बुझाने का प्रयास किया, मगर यह आग धीरे-धीरे इलाके में फैलती गई, जिससे आसपास के गांव के लोग दहशत में आ गए। आग की लपटे जंगल से फैलती देख ग्रामीणों ने दमकल कर्मियों को सूचना दी। जानकारी पर दमकल की एक गाड़ी मौके पर पहुंची, लेकिन लगातार फैलती आग को देख तीन और गाड़ियों को बुलाया गया, जहां करीब 3 से 4 घंटे की कड़ी मशक्कत करने के बाद दमकल कर्मी, इस आग पर काबू पा सके, वहीं सोलर पावर प्लांट में लगे आग से पवार प्लांट की कई प्लेट भी जल गई, इसके नुकसान का आकलन पावर प्लांट के अधिकारी करने में जुटे हैं।