बिल्हौर -- शिवराजपुर थाना क्षेत्र के मुस्ता गांव निवासी कई अपराधिक मामलों में आरोपित नीरज पुत्र लल्लन दिवाकर पर शिवराजपुर पुलिस ने अपराध पर नियंत्रण लगाने के लिए 20 मार्च 2024 को तत्कालीन पुलिस कमिश्नर विपिन कुमार मिश्र के आदेश पर तीन माह के लिए जिला बदर की कार्यवाही की थी। लेकिन उसके बाद भी अभियुक्त के क्षेत्र में होने की सूचनाएं लगातार मिल रही थीं। सोमवार रात पुलिस ने छापेमारी कर जिला बदर अपराधी को उसके घर से गिरफ्तार कर लिया। मंगलवार को उसे जेल भेज दिया गया।