

बेहट (सहारनपुर) कस्बे के युवाओं द्वारा ईद उल अजहा के मौके पर आज ईदगाह में पौधारोपण किया गया। इस दौरान पर्यावरण को बचाने के लिए ज्यादा से ज्यादा पेड़ लगाने की अपील की गई।
मंगलवार को ईद उल अजहा के मौके पर बेहट कस्बे की ईदगाह वाले कब्रिस्तान में पौधारोपण किया गया। पौधारोपण शाही जामा मस्जिद के इमाम मौलाना राशिद जमाल कासमी, चेयरमैन अब्दुर रहमान उर्फ शालू भैया ने इस दौरान अपील करते हुए कहा कि  हमे हर खुशी के मौके और हर त्योहार पर पौधारोपण करना चाहिए और पेड़ो की देखभाल करनी चाहिए ताकि पर्यावरण साफ व स्वच्छ बना रहे। कहा कि पर्यावरण को संतुलित रखना हम सबकी जिम्मेदारी है। हमे ज्यादा से ज्यादा वृक्षारोपण करना चाहिए। इस मौके पर सभासदपति आरिफ मंसूर,  सभासद अंकित कुमार, शेख़ नादिर, आरिश शेख़, राजा खान, शोयब, आरिफ कुरैशी, फैसल मिर्जा, दानिश शेख, शावेज़ शेख़, फैसल मंसूर, शोएब, शेख चांद, अब्दुल्ला, तौसीफ, अरसलान,आरिफ शेख ,सुनील बिरला आदि मौजूद रहे।