एक युवती ने तमकुहीराज सीओ से मिलकर एक युवक पर शादी का झांसा देकर पैसा लेने और अब शादी से इनकार करने का आरोप लगा कार्रवाई की मांग की है। विशुनपुरा थाना क्षेत्र के दुदही नगर पंचायत निवासी पीड़ित युवती के अनुसार उसकी शादी तमकुहीराज थाना क्षेत्र के गांव गाजीपुर के नौका टोला निवासी अवधेश उर्फ राज गुप्ता पुत्र स्व. कन्हई गुप्ता के साथ होने के बाद सगाई भी हुई थी। इसी बीच युवक ने पीड़िता से फोन पे से 35 हजार रुपया भी लिया। और अब शादी से इनकार कर दहेज में लाखों रुपये की मांग कर रहा है। युवती की पूरी बात सुनने के बाद सीओ तमकुहीराज जितेंद सिंह कालरा ने एसएचओ विशुनपुरा को कार्रवाई करने का निर्देश दिया हैं।