



मोतीपुर थाना अंतर्गत नगर पंचायत मिहींपुरवा के मोतीपुर निवासी विनोद पुत्र गजराज उम्र 30 वर्ष की नहर में नहाने के दौरान डूब कर मौत हो गई।

तहसील मोतीपुर अंतर्गत नगर पंचायत  मिहींपुरवा के मोतीपुर निवासी विनोद पुत्र गजराज उम्र 30 वर्ष अपने भाई अजय के साथ गोपिया बैराज नहर पर नहाने गया था। विनोद नहाने के लिए नहर में  कूदा किंतु पानी की गहराई का अंदाजा न होने के कारण वह गहरे पानी में डूब गया। भाई अजय विनोद को डूबता देख आसपास लोगों से मदद के लिए चिल्लाने लगा। आवाज सुन काफी संख्या में ग्रामीण इकट्ठा हो गए ।प्राप्त जानकारी के अनुसार घटना लगभग 3 बजे के आसपास की है। सूचना तहसील प्रशासन व मोतीपुर पुलिस को दी गई। सूचना पर तत्काल तहसीलदार अंबिका चौधरी एवं मोतीपुर पुलिस टीम मौके पर पहुंची। और गोताखोरों की मदद से लगभग 2 घंटे बाद डूबे युवक के शव को बाहर निकाला गया, पुलिस द्वारा विधिक कार्रवाई कर शव को पोस्टमार्टम के लिए मेडिकल कॉलेज बहराइच भेजा जा रहा है। इस दुखद घटना से परिजनों का रो रो कर बुरा हाल है।