हसनपुर: आपको बता दें कि गजरौला थाना क्षेत्र के गांव शीशोवाली निवासी रूपचंद पुत्र डोरी सिंह हसनपुर कोतवाली क्षेत्र के गांव बाईखेड़ा निवासी अपने फूफा मुखिया के घर पर 10 दिन पूर्व धान की रोपाई करने के लिए आया था। मंगलवार की शाम रूपचंद अपनी ननिहाल आदमपुर थाना क्षेत्र के गांव फत्तेपुर ढवारसी कहकर बाईखेड़ा से पैदल ही निकल गया था। लेकिन मंगलवार की की देर रात संभल मार्ग पर गांव कालाखेड़ा के पुल के निकट सड़क पर संदिग्ध परिस्थितियों में रूपचंद का शव पड़ा मिला  । पुलिस ने उसकी जेब में रखे मोबाइल के आधार पर परिजनों को सूचना दी तो कोहराम मच गया। रोते बिलखते परिजन बुधवार की सुबह ट्रैक्टर ट्राली में भरकर भारी संख्या में कोतवाली के बाहर पहुंच गए। जिसके बाद पुलिस ने शव का पंचनामा भर पोस्टमार्टम के लिए भेज दिया।