मैगलगंज थाना क्षेत्र के खुर्रमनगर गांव के रहने वाले 53 वर्षीय छोटेलाल को अचानक एक काले रंग के सांप ने काट लिया जिससे उसकी मृत्यु हो गई है। बताते है कि छोटेलाल अपने घर के सामने  बुधवार को हुई बारिश के बाद गुरुवार को जमा खरपतवार को हटा रहा था। उसमें बैठे जहरीले सांप ने छोटेलाल के दाहिने हाथ की अंगुली में काट लिया जिससे छोटेलाल बेहोश होकर वही गिर गए। परिवारजन उन्हें अस्पताल लाने की तैयारी कर रहे थी तभी छोटेलाल ने दम तोड़ दिया है। वहीं आक्रोशित लोगों ने सांप को पकड़कर कैद कर लिया जिसका वीडियो इंटरनेट मीडिया में प्रसारित है। मृतक छोटेलाल ईंट भट्टे पर मजदूरी का काम करता था। सूचना पाकर फत्तेपुर चौकी इंचार्ज सुशील कुमार तिवारी ने मौके पर पहुचकर कार्यवाही की है।