मिर्ज़ापुर - वाराणसी काम करने गए राजगीर मिस्त्री की सांप काटने से मौत हो गई घटना की सूचना पर मौके पर पहुंची थाना मड़िहान पुलिस ने शव को कब्जे में लेकर पंचनामा कर पोस्टमार्टम के लिए भेज दिया । घटना के संबंध में मिली जानकारी के अनुसार रामचंद्र चौहान पुत्र सरजू चौहान निवासी अटारी थाना मड़िहान  का रहने वाला था जो राजगीर मिस्त्री का काम करता था । वह ठेकेदार के साथ मिर्जापुर से वाराणसी काम के लिए गया हुआ था इसी दौरान देर रात जमीन पर सोते समय जहरीले सांप ने काट लिया जिससे उसकी हालत गंभीर हो गई आनन फानन में साथियों ने उसे उपचार के लिए लेकर घर पहुंचे जहां पर आसपास झाड़ फूंक के बाद परिजन अस्पताल का चक्कर काटते रहे लेकिन उपचार के दौरान राजगीर मिस्त्री की मौत हो गई । घटना की सूचना पर पहुंची पुलिस ने शव को कब्जे में लेकर पंचनामा कर पोस्टमार्टम के लिए भेज दिया । घटना की संबंध में जानकारी मिलते ही परिजनों में कोहराम मच गया ।