उत्तर प्रदेश पंचायती राज ग्रामीण सफाई कर्मचारी संघ की बैठक में विभिन्न मुद्दों पर चर्चा की गई। जिसमें जीपीएस फोटो भेजने का सफाई कर्मियों ने विरोध किया। साथ ही गौशाला व अन्य जगहों पर लगे कर्मचारियों को हटाए जाने की भी आवाज उठाई गई। जिससे ग्राम पंचायतों की सफाई समुचित हो सके। शहर के कलक्टरगंज स्थित एक लाज में उत्तर प्रदेश पंचायती राज ग्रामीण सफाई कर्मचारी संघ की बैठक राम कुमार पाल की अध्यक्षता में आयोजित हुई। बैठक में अध्यक्ष बाबूलाल ने भी हिस्सा लेते हुए एक जुलाई से चल रहे विशेष संचारी रोग अभियान के तहत सभी से मन लगाकर साफ सफाई करने के लिए प्रेरित किया। जिससे गांव के लोग बीमारी से मुक्त रहें। बैठक में कहा गया कि सफाई कर्मियों से जीपीएस फोटो मांगी जा रही है जबकि सफाई कर्मचारी अशिक्षित है जो जीपीएस फोटो भेजने में सक्षम नहीं है। इसका सभी लोगों ने विरोध किया। साथ ही गौशाला में लगे व अन्य जगहों में लगे कर्मचारियों को हटाए जाने की बात कही गई जिससे ग्राम पंचायत में साफ सफाई बेहतर हो सके। 