 कब किसकी मौत कहा लिखी है यह सब ऊपर बाले के हाथ मे होता है। जिसका जीता जागता उदाहरण करहल में देखने को मिला है। करहल के बरनाहल में पोस्ट आफिस में संविदा कर्मी के पद पर तैनात डाकिया करहल अपने घर से ड्यूटी के लिए निकला था। तभी अचानक चाबी भूलने के बाद चाबी लेने वापस अपने घर गए डाकिए के ऊपर दीवाल गिर पड़ी। जानकारी होते ही परिजन उपचार के लिए सैफई होस्पिटल ले गए जहां डाकिया की सैफई हॉस्पिटल में उपचार के दौरान मौत हो गई। जानकारी मिलते से एसडीएम, सीओ, थानाध्यक्ष व क्षेत्रीय लेखपाल ने मौके पर पहुचकर मौका मुआयना किया है। 
     करहल थाना क्षेत्र के ग्राम नगला अतिराम निवासी राजेश सिंह करहल के गांधी मु जाटवान में अपना मकान बनाकर रह रहे थे। और बरनाहल के पोस्ट ऑफिस में डाकिए के पद पर संविदा कर्मी के रूप में तैनात थे। जिसके बाद वह करहल से ही बरनाहल अपनी ड्यूटी पर जाया करते थे। हर रोज की भांति सोमबार को सुबद लगभग साढ़े 9 बजे अपनी ड्यूटी के लिए बरनाहल जा रहे थे तभी वह जैसे कि किशनी चौराहे पर पहुचे तो वह चाबी घर पर ही भूल गए जिसको लेने के लिए वह वापस घर जा रहे थे। तभी अचानक रास्ते मे बारिश के कारण अचानक से दीवाल भरभराकर गिर पड़ी। जिसमे दबकर डाकिया राजेश गंभीर रूप से घायल हो गए। परिजनों को जानकारी मिली तो परिजन उपचार के लिए सैफई होस्पिटल ले गए। जहां डॉक्टरों ने मृत घोषित कर दिया है। 
     जानकारी होते ही पूरे परिवार में शोक की लहर दौड़ गई। महिलाओ का रो रोकर बुरा हाल है।