
बहराइच। शव विच्छेदन गृह की व्यवस्थाओं का जायज़ा लेने के उद्देश्य से जिलाधिकारी मोनिका रानी ने सघन निरीक्षण करते हुए भवन परिसर की साफ-सफाई, डीफ फ्रीज़र, शव विच्छेदन कक्ष, शव गृह, कार्यालय एवं सी.सी.टी.वी. की क्रियाशीलता को परखा। निरीक्षण के समय फार्मासिस्ट अरविन्द कुमार शुक्ला व अतुल कुमार त्रिपाठी मौजूद रहे। शव विच्छेदन गृह के निरीक्षण में व्यवस्थाएं संतोषजनक पायी गई। 
डीएम मोनिका रानी ने मुख्य चिकित्याधिकारी को निर्देश दिया कि शव विच्छेदन गृह पर शव के साथ आने वाले लोगों के लिए अतिरिक्त बेंच स्थापित करायी जायें तथा शीतल जल का भी माकूल बन्दोबस्त किया जाय। डीएम ने शव विच्छेन गृह हेतु वैकल्पिक ऊर्जा स्रोत हेतु सोलर प्लान्ट की स्थापना कराने तथा यहां पर स्थापित डीफ फ्रीज़र के लिए निर्बाध विद्युत आपूर्ति की जाये ताकि रखे गये शव पूरी तरह से सुरक्षित रहें। कार्यालय के निरीक्षण करते हुए डीएम ने विभिन्न अभिलेखों एवं पंजिकाओं का अवलोकन करते हुए निर्देश दिया कि कम्प्यूटराइज़्ड शव विच्छेन रिपोर्ट जारी की जाय।