पुलिस अधीक्षक चारू निगम आईपीएस जनपद औरैया में सफलता के साथ 2 वर्ष पूर्ण होने पर उन्होंने माधव हैप्पी ओल्ड एज होम आनेपुर औरैया के सम्मानित वृद्धजनों को अपने सरकारी नये आवास ककोर में बुलाकर सुंदरकांड का आयोजन किया तथा सुंदरकांड का प्रसाद अपने साथ लाकर के वृद्धजनों को पूड़ी, मट्ठे के आलू की सब्जी, बूंदी फल स्वयं वितरण कर वृद्ध जनों को भोजन करा कर समस्त वृद्ध जनों के पैर छूकर आशीर्वाद प्राप्त किया जब सम्मानित वृद्धजनों के पुलिस अधीक्षक पैर छूकर आशीर्वाद ले रही थी, तो बहुत से वृद्धजन भावुक हो गये। भावुक होकर पुलिस अधीक्षक को आशीर्वाद देने लगे, जिसे देखकर आए हुए आगुंतक कुछ मंत्रमुग्ध भाव विभोर हो गये। इस खुशी के अवसर पर उन्होंने कहा आप सभी लोग ऐसे ही खुशियां बांटते रहें और हम सभी को अपना आशीर्वाद देते रहें। इसी के साथ राज्यसभा सांसद प्रतिनिधि ऋषि पांडे ने कहा संस्था संचालक डॉक्टर राज्यवर्धन शुक्ला इस वृद्ध आश्रम को पौधे की तरह सीच रहे है इसी के साथ आए हुए सभी अगुंतको का आभार व्यक्त किया। कार्यक्रम में अभ्युदया चेरिटेबल ट्रस्ट की अध्यक्ष अनुराधा शुक्ला, सीओ सिटी, थाना प्रभारी, अन्य पुलिस अधिकारीगण मौजूद रहे।