हसनपुर: आपको बता दें कि बहुद्देशीय सहकारी समिति लि भदौरा के क्षेत्रीय ग्राम हरियाना में जाहिद हुसैन के फॉर्महाउस पर क्षेत्रीय समस्याओं को लेकर एक बैठक का आयोजन किया गया। बैठक में उपस्थित बहुद्देशीय सहकारी समिति लि भदौरा के सभापति व भारतीय किसान संघ के जिलाध्यक्ष कृष्ण कुमार शर्मा ने समस्याओं को सुना व उच्च अधिकारियों से मिलकर समस्याओं के समाधान कराने का भरोसा दिलाया। बैठक में उपस्थित मोहर्रम कमेटी के सदर जाहिद हुसैन ने बताया कि मोहर्रम का त्यौहार नजदीक है गांव की गली मोहल्ले में गंदगी एवं जलभराव हो रहा है जिनसे होकर दिन में गुजरना भी असंभव है। इसलिए गंदगी को जल्द से जल्द साफ कराया जाए जिससे आम लोगों को निकालने में कोई परेशानी ना हो
      इस अवसर पर उपस्थित सभापति कृष्ण कुमार शर्मा ने ग्रामीणों को संबोधित करते हुए कहा कि आपकी समस्याओं के समाधान हेतु उच्चाधिकारियों को अवगत कराया जायेगा। जिससे समय पर समाधान हो सके। इस अवसर पर तहसीन, गुफरान, अनवार, इशरत, उस्मान, आशिफ आदि मौजूद रहे।