अमरोहा में आजाद रोड पर पानी पीने पर दबंगों ने गरीब ठेले वाले के साथ की मारपीट, ठेला पलटा, दो के खिलाफ दर्ज हुआ मुकदमा 


आपको बता दें कि अमरोहा नगर कोतवाली इलाके के मोहल्ला छोटी बेगम सराय के रहने वाला मोहम्मद फैज आजाद रोड पर ठेला लगाकर परिवार का पालन-पोषण करता है। वह बीती 25 जून की रात करीब सवा नौ बजे सामने स्थित एक डेयरी पर पानी पीने के लिए गया था। पानी के लिए उसने डेयरी मालिक युनूस से इजाजत ली थी। आरोप है कि इसके बावजूद युनूस ने डेयरी पर काम करने वाले अपने नौकर अमान कुरैशी के साथ मिलकर मारपीट कर दी। बाद में दोनों ने ठेला सड़क पर पलटकर सामान बिखेर दिया। जानकारी देते हुए सीओ सिटी अरुण कुमार सिंह ने मामले में आरोपी युनूस व अमान के खिलाफ रिपोर्ट दर्ज करने की बात कही।