कानपुर के बिल्हौर में विवाहिता के द्वारा ससुरालियों पर घरेलू हिंसा का मुकदमा दर्ज कराने के बाद विवाहिता के भाई ने अपने साथियों के साथ बहन को घर पहुंच कर तमंचे के बल पर लूटपाट की। 
           बिल्हौर थाना क्षेत्र के होरी गढ़वा गांव निवासी दुलारे कुरील पुत्र स्वर्गीय बैजनाथ के अनुसार उनके बेटे पियूष की पत्नी शालू शादी के बाद से ही घर में आयदिन कलह करने लगी और  एक सप्ताह पूर्व विवाद कर वह अपने घर चली गई। बीती 12 तारीख को बहू ने उनके परिवार पर घरेलू हिंसा का झूठा मुकदमा दर्ज करा दिया और मुकदमा दर्ज होने के बाद उसको वापस लेने के लिए उनके बेटे का साला हेमंत और साढ़े सर्वेश ने उनके परिवार से दो लाख रुपए की मांग की। जिसके लिए उनके पुत्र ने मना कर दिया था। उसके बाद सोमवार रात लगभग एक बजे अपने तीन चार साथियों के साथ उनके घर पहुंचे बेटे के साले व साढ़ू ने उनके साथ लात घूसों से मारपीट की। इसके बाद सर्वेश ने उनके ऊपर तमंचा तान दिया और हेमंत व उनके साथियों ने अलमारी व बक्से का ताला तोड़कर लूटपाट की और वह लाचार होकर सब कुछ लुटते हुए देखते रहे। अंत में उक्त लोग उन्हें पुलिस के पास जाने पर बहन शालू से दहेज उत्पीड़न का आरोप लगाकर मुकदमे फंसाने की धमकी देते हुए फरार हो गए। पीड़ित की तहरीर पर पुलिस ने मामले की जांच पड़ताल और आरोपियों की तलाश शुरू की। 

              थाना प्रभारी केशव तिवारी के अनुसार घरेलू विवाद में ससुराली जन और विवाहिता दोनो की तरफ़ से एक दूसरे को फंसाने के लिए आरोप लगाए जा रहे हैं। दोनो परिवारों में विवाद चल रहा है। लूट का मामला बेबुनियाद है।