यूपी के फतेहपुर जिले में हैरान कर देने वाला मामला सामने आया था जहां सांप ने 40 दिन के अंदर एक नहीं दो नहीं सात बार काटा लेकिन अब भी वह जिंदा है । लगातार हो रही अकल्पनीय घटना के बाद जिला प्रशासन भी हाई अलर्ट पर आ गया था और डीएम के निर्देश पर तीन सदस्यीय मेडिकल टीम का गठन किया था और तीन दिन के अंदर जांच रिपोर्ट सौंपने के निर्देश दिए गए थे। जिसके बाद सीएमओ ने जांच रिपोर्ट डीएम को सौंप दी है। जांच रिपोर्ट में एक बार सांप काटने की पुष्टि करते हुए विकास को स्नेक फोबिया होने की बात सामने आई है और स्वास्थ्य विभाग के मुताबिक उनके परिवारीजनों से बात कर 
साईकेटरिक डॉक्टर या मानसिक रोग विशेषज्ञ से इनका इलाज कराना सुनिश्चित कराया जाएगा।

