शाहाबाद हरदोई। एक बुजुर्ग महिला ने अपने भतीजे पर मारपीट का आरोप लगाते हुए कोतवाली में प्रार्थना पत्र दिया है। पुलिस ने प्रार्थना पत्र के आधार पर जांच शुरू की है। शाहाबाद कोतवाली क्षेत्र के ग्राम अहमद नगर निवासी रामवती पत्नी फूलचंद्र ने बताया वह शुक्रवार की शाम खाना बनाने जा रही थी। तभी उसका भतीजा महेंद्र पुत्र मेवाराम शराब पीकर आया और उसे गाली गलौज करने लगा। गाली देने से मना करने पर उसने लात घूंसों से उसे मारा पीटा जिससे उसे चोटें आईं हैं। महिला ने घटना की लिखित सूचना पुलिस को दी है। पुलिस ने प्रार्थना पत्र लेकर मामले की जांच पड़ताल शुरू कर दी है।