महिलाएं जागरूक बने तथा फर्जी मुकदमों से प्रयोग होने से बचें। इसके चलते महिला संबधी अपराधों में कमी आएगी।यह सभी बातें जनपद फिरोजाबाद के नगर सिरसागंज में इटावा रोड स्थित नरसिंह प्लाजा में मंगलवार को आयोजित ऑपरेशन जागृति फेज 2 के तहत जन जागरूकता कार्यक्रम में बताया गया। कार्यक्रम में पहुँचे एसपी ग्रामीण रणविजय सिंह ने मौजूद लोगों को उनके अधिकारों के प्रति जागरूक किया। उन्होंने बताया अपर पुलिस महानिदेशक आगरा जोन आगरा अनुपम कुलश्रेष्ठ के निर्देशन में महिलाओं एवं बालिकाओं के जागरूकता एवं उनके प्रति होने वाले अपराधों में कमी लाने के लिए अभियान चलाया जा रहा है। कार्यक्रम के दौरान एसपी ग्रामीण ने तीन नए कानूनो के बारे में मौजूद लोगों को बताया तथा बताया कि यह कानून 1 जुलाई से लागू हो गए हैं और तीनों कानून पुरानी कानून की जगह पर लाए गए हैं। इस मौके पर एसडीएम सिरसागंज आदेश सागर,सीओ अरुण कुमार चौरसिया,सिरसागंज चैयरमैन रंजना सिंह,थाना प्रभारी सिरसागंज राजेश पांडेय,समाजसेवी डॉ.गुरुदत्त सिंह, पूर्व चैयरमैन ठा. राघवेंद्र सिंह,डॉ.ललित मोहन जादौन,डॉ.शोभित सिंह, नीलम जादौन,महेश गर्ग,डॉ. विशाल गुप्ता और नगर पालिका के सभासदगण ,ग्राम प्रधान सहित नगर की महिलाए पुरुष सहित आदि लोग मौजूद रहे।