कानपुर कमिश्नरेट की क्राइम ब्रांच और साइबर टीम की मेहनत रंग लाई। जहां पर क्राइम ब्रांच की टीम ने साइबर क्राइम टीम की मदद से 75 फोनो को बरामद कर लोगों तक पहुंचाया। बताते चले कि करीब एक से डेढ़ साल में जिन लोगो के फोन चोरी हो गए थे या रास्ते में कही गिर गए थे। फोन बरामद करने के दौरान पुलिस द्वारा लोगों को कार्यालय में बुलाकर उनके फोन उनके सुपुर्द किए गए।वहीं खोए हुए फोन पाने के बाद से लोगों के चेहरे खिल उठे थे। वही डीसीपी क्राइम आशीष श्रीवास्तव ने बताया कि जो भी फोन करीब एक से डेढ़ साल में चोरी हुए हैं उनको ट्रैक करके बरामद कर लिया गया था, जिसके बाद फोन स्वामी को बुलाकर उनके फोन उनको दे दिए गए है। जानकारी के अनुसार सर्विलांस टीम ने लगभग चौदह लाख पच्चीस हजार के फोन बरामद किए थे।वहीं पर फोन पाने के बाद सभी ने पुलिस के इस कार्य की सराहना की।