घाघरा बैराज के सरयू नहर के गेट पर मृत अवस्था में दिखा घड़ियाल







ग्रामीणों के द्वारा वन विभाग को दी गई सूचना



सुजौली थाना क्षेत्र के चौधरी चरण सिंह घाघरा बैराज पर स्थित सरयू नहर का मामला



कड़ी मशक्कत के पश्चात वनकर्मियों ने मृत घड़ियाल को बाहर निकाला







बहराइच जिले के तहसील मोतीपुर अंतर्गत सुजौली थाना क्षेत्र के चौधरी चरण सिंह घाघरा बैराज पर स्थित सरयू नहर के गेट पर शनिवार सुबह 7 के आसपास ग्रामीणों ने नहर के गेट पर मृत अवस्था में एक घड़ियाल को फंसे हुए देखा जिसका वीडियो भी सोशल मीडिया पर तेजी से वायरल हो रहा है ग्रामीणों के द्वारा तत्काल सूचना वन विभाग और सिंचाई विभाग के कर्मचारियों को दी गई है

घाघरा बैराज में मृत घड़ियाल की सूचना पर पहुची वन विभाग की टीम ने रेस्क्यू कर पानी से बाहर निकाला शव, घड़ियाल के शव की हुई पुष्टि 



 



सूचना पर पहुंचे वन क्षेत्राधिकारी कतर्नियाघाट रामकुमार, वन दारोगा मयंक पांडेय,वन रक्षक अब्दुल सलाम मौके पर पहुँचे और एक घंटे के कड़े मशक्कत के बाद रेस्क्यु कर शव को बाहर निकाला। वन कर्मियों के मुताबिक घड़ियाल का शव बरामद किया गया है जिसे रेस्क्यु कर शव को कब्जे में लिया गया है। उच्च अधिकारियों के निर्देश के बाद पोस्टमार्टम की प्रक्रिया शुरू की जाएगी