बुधवार की रात तूफानी रात में दीवार गिरने से दो लोगों की मौत तीन अन्य गंभीर रूप से हुए जख्मी 

जनपद लखीमपुर खीरी के थाना ईसानगर क्षेत्र में बुधवार की रात तूफान व बारिश के चलते दो अलग-अलग गांव में कुल दो लोगों की मौत हो गई। वही तीन अन्य घायल हो गए। पहली घटना थाना क्षेत्र के गणेशपुर गांव की है जहां मछलियों की रखवाली कर रहे 15 वर्षीय अजय की दीवार के मलबे में दबकर मौत हो गई और अजय के बाबा परसादी गंभीर रूप से जख्मी हो गए। वहीं दूसरी घटना शंकरपुर गांव की है जहां दीवार गिरने से मलबे में दबकर 50 वर्षीय गायत्री देवी की मौत हो गई और उनकी पोती व बेटा घायल हो गया। मौके पर पहुंची पुलिस ने घायलों को अस्पताल भेजा और शव पीएम के लिए भेज दिए।