गांव जगन्नाथपुर के समीप तेज रफ्तार कैंटर ने बाइक सवारों को टक्कर मार दी। हादसे में दो युवकों की मौत हो गई। जनपद बदायूं के जरीफनगर थाना क्षेत्र के गांव करियाबैन निवासी बबलू पुत्र छोटे सिंह और पप्पू पुत्र सोरन सिंह बाइक से शादी समारोह में शामिल होने गांव रजावली जा रहे थे। जैसे ही वह गुन्नौर कोतवाली क्षेत्र के मेरठ बदायूं नेशनल हाईवे पर गांव जगन्नाथपुर के समीप पहुंचे तो सामने से आ रहे तेज रफ्तार कैंटर ने उनकी बाइक को टक्कर मार दी। हादसे में बबलू और पप्पू की मौत हो गई। पुलिस ने बताया कि दोनों के शव पोस्टमार्टम के लिए भेज दिए हैं। हादसे के बाद कैंटर चालक भाग गया है। जबकि कैंटर को कब्जे में लिया गया है।