शाहाबाद हरदोई। पिपरिया पुल के पास ट्रैक्टर ट्राली की टक्कर से साइकिल सवार जख्मी हुआ है जिसे उपचार हेतु अस्पताल में भर्ती कराया गया। कांट थाना क्षेत्र के ग्राम कौमरिया निवासी राजू 25 वर्ष पुत्र जगतपाल रिश्तेदारी से अपने गांव जा रहा था। वह जैसे ही पिपरिया पुल के पास पहुंचा। एक तेज रफ्तार ट्रैक्टर ट्राली ने उसके टक्कर मार दी जिससे वह जख्मी हो गया। जख्मी हालत में उसे अस्पताल में भर्ती कराया गया। सूचना पाकर अस्पताल पहुंचे परिजन उसे प्राइवेट इलाज हेतु शाहजहांपुर ले गए हैं।