
अमरोहा जनपद के हसनपुर नगर में संभल अड्डे पर पांच महीने से दो सरकारी हेड पंप खराब पड़े हुए हैं। जिससे दुकानदारों एवं राहगीरों के सामने पेयजल की समस्या बनी हुई है। दुकानदारों के मुताबिक कई बार नगर पालिका में इसकी शिकायत की जा चुकी है। लेकिन अभी तक समस्या का समाधान नहीं कराया गया है। समस्या के समाधान को जल्द कराए जाने की मांग को लेकर दुकानदारों ने एकत्र होकर प्रदर्शन किया। 

बता दें कि हसनपुर नगर के संभल अड्डे पर पिछले पांच माह से दो सरकारी हेड पंप खराब पड़े हैं। जिसके चलते इस भीषण गर्मी में दुकानदारों एवं राहगीरों को पेयजल के लिए भटकना पड़ रहा है। मंगलवार को दुकानदारों के सब्र का बांध टूट गया। सभी दुकानदार एक जगह एकत्रित हुए और प्रदर्शन करते हुए दोनों सरकारी हेड पंपों को जल्द से जल्द ठीक करने की मांग की। दुकानदारों द्वारा बताया गया कि पिछले पांच महीने से दोनों हेड पंप खराब पड़े हैं। जबकि इस भीषण गर्मी में दुकानदारों के लिए दोनों हेड पंप से ही पेयजल मिलता है। लेकिन हेडपंप खराब होने से दुकानदारों के सामने पेयजल की भारी समस्या बनी हुई है। इतना ही नहीं राहगीरों को भी पेयजल के लिए भटकना पड़ता है। दुकानदारों ने प्रदर्शन करते हुए जल्द से जल्द हेड पंपों को ठीक कराई जाने की मांग की है। समस्या का समाधान नहीं होने पर उन्होंने जिलाधिकारी से शिकायत की चेतावनी दी है। प्रदर्शन करने वालों में दुकानदार जाकिर,इदरीस,जुगनू,राहुल,अकील अहमद,भूरा, सद्दाम,फरमान,छोटा,फहीम,विकास,नदीम,मुबीन, सलमान,राशिद,शब्बू आदि दुकानदार मौजूद रहे।