फर्जी दस्तावेजों के सहारे नौकरी कर रहे चतुर्थ श्रेणी कर्मचारी को ईसानगर पुलिस ने गिरफ्तार कर भेजा जेल 

धौरहरा  खीरी: जनपद लखीमपुर खीरी में थाना ईसानगर क्षेत्र के नर्गडा स्थित पब्लिक इंटर कॉलेज में फर्जी दस्तावेजों पर नौकरी कर रहे  चतुर्थ श्रेणी कर्मचारी को ईसानगर पुलिस ने गिरफ्तार कर जेल भेज दिया । कालेज में कार्यरत अनंत राम बाजपेई पुत्र राधा कृष्ण पर फर्जी दस्तावेजों के सहारे नौकरी करने का आरोप है। पकड़ा गया अभियुक्त थाना क्षेत्र के राय पुर गांव का निवासी बताया जा रहा है। पुलिस के मुताबिक पकड़े गए अभियुक्त के भाई द्वारा न्यायालय के माध्यम से मुकदमा दर्ज करवाया गया था।जिसके बाद बड़े फर्जीवाड़ा उजागर हुआ है।