उत्तर प्रदेश के हाथरस में भोले बाबा के सत्संग के बाद हुई भगदड़ में अब तक 122 लोगों की मौत हो चुकी है। वही सिरसागंज क्षेत्र की आंगनबाड़ी कार्यकर्ती और ग्राम शेखूपुर निवासी रामा देवी की भी हाथरस में सत्संग की भगदड़ में मौत हो गयी थी। इसी के चलते गुरूवार को तहसील सिरसागंज के एसडीएम आदेश सिंह सागर, तहसीदार अजय कुमार, नायब तहसीलादार ब्रजराज सिंह, ब्लाक प्रमुख अरांव कमलेश राजपूत,समाजसेवी डा गुरूदत्त सिंह, जिला पंचायत देवेन्द्र, लेखपाल देवेन्द्र परमार आदि ने ग्राम शेखूपुर पहुंचकर मृतका रामादेवी के पुत्र महेश कुमार और नरेश कुमार को एक एक लाख की सहायता राशि के दो चैक प्रदान किए। तो वही सिरसागंज के एक प्राईवेट अस्पताल में भर्ती सावनश्री पत्नी मुकुट सिंह निवासी ग्राम मौलापुर को 50 हजार की सहायता राशि का चैक प्रदान किया। एसडीएम आदेश सिंह सागर ने बताया कि प्रदेश के मुख्यमंत्री योगी आदित्यनाथ के आदेश के अनुसार तत्काल ही सहायता राशि पीडित तक पहुंचायी जा रही है जिससे पीडित परिवारों को सहायता प्रदान की जा सके और घायलों को इलाज में मदद मिल सके।