उरई। प्रदेश सरकार द्वारा वाहनों में वीआईपी कल्चर खत्म करने को लेकर दिये गए निर्देशों को लेकर उरई में विशेष अभियान चलाया जा रहा है। इस अभियान को लेकर सीओ सदर गिरजा शंकर त्रिपाठी ने बताया कि विशेष अभियान के3 तहत 11 जून से 17 जून तक हूटर, सायरन एवं प्रेशर हॉर्न का प्रयोग में कुल 31 वाहनों के चालान किए गए हैं। इसके साथ ही लाल नीली बत्ती, पुलिस कलर, हूटर, सायरन, दो पहिया चार पहिया वाहनों में भारत सरकार एवं उत्तर प्रदेश सरकार (अनुबंधित वाहनों को छोड़कर) के खिलाफ चलाए गए अभियान में 152 वाहनों के चालान किये गए हैं। यह अभियान 11 से 25 जून तक चलाया जाएगा।